Gerîla TVyî dîmenê 2 çalakîyanê herêma Heftanînî weşanayî ke netîceya ci de 7 îşxalkerî ameyî kiştene. Merkezê Îrtîbatî û Çapemenîye yê HPGyî derheqê çalakîye de nê agahîyî dabi:
''Çarçewa Hemleya Şorişgêre ya Cengê Heftanînî de hêzanê ma 23ê nîsane de warê Şehîd Kendalî yê Heftanînî de vera îşxalkeran warê Koxê Mele Yehyayî de di çalakîyî kerdî. Çalakîya verêne de kozikêk tede îşxalkeran reyde ame îmhakerdene. Çalakîya diyîne de zî komêka îşxalkeran ameye pirodayene û netîce de 3 îşxalkerî ameyî cezakerdene. Wird çalakîyan de bi temamî 2 kozikî ameyî îmhakerdene û 7 îşxalkerî ameyî cezakerdene.''
